en fi en en fi fi fi fi fi fi fi fi fi fi fi fi fi fi fi fi en fi fi fi fi fi fi fi fi en fi fi fi fi en fi en fi fi fi fi fi fi fi fi en fi en fi fi fi fi en fi fi fi fi fi fi fi fi fi fi fi en en fr fi en fi cs fi en
Meiltä Beast Strong ohjaajilta usein kysytään: "Mitä se street workout oikein on?"
”Street workout on luovaa ja ympäristöön sopeutuvaa kehonpainoharjoittelua, joka on saanut vaikutteita mm. parkourista ja telinevoimistelusta. Lajiin kuuluu olennaisena osana leuanvedot, dipit, punnerrukset sekä  temppuilu näillä välineillä erilaisine variaatioineen.”
Periaatteessa street workout on kuin telinevoimistelua sillä poikkeuksella, että street workout -nimi käsitteenä myy paremmin ja on ns. mediaseksikäs. Tunnit sopivat paremmin kaiken ikäisille: erityisesti nuoremmat on helpompi koukuttaa mukaan toimintaan ja laji on trendikäs. Se on myös vapaa telinevoimistelun tiukasta fundamentalismista - laji on rennompaa yhdessä hengailua.
Painoharjoittelua lajiin ei kuulu samalla tavalla kuin CrossFitissä, joten kehonhallinta ja akrobatia korostuvat ja liikevariaatioita on lähes ääretön määrä (toisin kuin CrossFitissä painoharjoittelu, joka on osittain samojen perusliikkeiden ”junnaamista”)
Monipuolisuus ja ohjaaminen tukevat myös omaehtoisuutta: treenaajille voi antaa ohjeita ja esimerkkejä, jolloin osa harjoittelusta onnistuu paremmin itsenäisesti (ohjaajaa ei aina tarvita paikalla).
Suomen Street Workoutin Etelä-Suomen tukikohta sijaitsee Masalan LähiTapiola Sport Centerin tiloissa lokakuussa 2014 avatussa  Beast Strong toiminnallisessa voimaharjoittelukeskuksessa.
Street Workout -harrastus on mahdollista  Beast Strongin treenitiloissa ympäri vuoden, koska treenaaminen tapahtuu sisätiloissa.
Street Workout on tulevaisuuden kehonpainolla tapahtuva taitolaji. Sen suosio kasvaa koko ajan. Siitä on osoituksena jo kevään 2015 aikana Suomen Street Workout -yhdistyksen järjestämät ohjaajakoulutukset (3 kpl), jotka täyttyivät osallistujista hetkessä. Pidetyt ohjaajakoulutukset: 1. Kirkkonummi / Masala 2. Oulu  3. Kirkkonummi/Masala.
Etelä-Suomen koulutuksissa Kirkkonummi ja Beast Strong ovat olleet vahvasti esillä Facebookissa. Se on jo käsite piireissä. Tänä keväänä pidettiin myös pääkaupunkiseudun 3:s ohjaajakoulutus Crossfit Herttoniemi -salilla, joten muutkin alkavat herätä street workoutin perään.
Street workoutin ensimmäiset SM-kisat järjestettiin Elastisen TFW:n salilla la 8.8.2015. Kisoissa kilpailtiin performance-osiossa ja 3:ssa lisäpainolajissa: leuanveto, dippi ja pistoolikyykky. Miesten sarjassa oli enemmän osaanottajia, mutta naisten sarjaankin osallistui muutama rohkea. Lajin suosio tulee kasvamaan tulevaisuudessa kehonpainoharjoittelun vallatessa alaa.
Keho itsessään on valtavan hyvä harjoitteluväline ja lähes rajaton sellainen.
torstaina, tammikuuta 22, 2015
Posted by Mikko on 14.38 with No comments
Peto kilpailee itseään vastaan
ONKO RANKKA PERUSVOIMATREENI UNOHTUNUT PIMENTOON?
Nykyään salitreenin tarjonta sisältää paljon korviketreeniä ja apuliikkeitä. On bodypumppia, vatsapeppukeskivartalojumppaa, pilatesta, bodyweightiä, bodymovementia ja TRX-treeniä. Kikkailujutut ovat nostaneet päätään – ja samaan aikaan painon- ja voimanostajien vanhan liiton voimaharjoittelu levytangoilla ja kahvakuulilla jää yhä useammalta tekemättä.
Hyvä lähestymistapa näissä vaihtoehtoisissa harjoittelussa on harjoittelun monipuolisuus ja matala kynnys. Vastaavan tyyppinen vaihteleva treeni ei myöskään riko paikkoja, kuten suurilla kuormilla ja usein samoilla nivelkulmilla toistettu raskas kuormatreeni isoilla ja raskailla painoilla.
On kuitenkin huomionarvoista, että lopulta raaka perustreeni olympianostoissa oikeilla tekniikoilla tehtynä ja hyvin ohjelmoituna huomioiden progressiivisuuden kehittää enemmän voimatasoja kuin pilates-, bodypump- tai bodyweight-tyyliset treenimuodot.
Perustreeni raskailla painoilla tehtynä voi olla isoja moninivelliikkeitä: rinnallevetoa, tempausta, kyykkyä, maastaveto, penkkipunnerrusta sekä dippi- ja leuanvetotreeniä lisäkuormilla. Edellytyksenä kovalle harjoittelulle levytangoilla, kahvakuulilla ym. muilla raskailla painoilla tehdyssä treenissä on mahdollisimman puhtaat ja oikeat suoritustekniikat.
Lähtökohtaisesti pedon olisi myös hyvä selvittää itselleen: ”What are you training for?” eli mitä tavoitteita asetat tulevaisuudelle?
VOIMATASOJEN KASVATTAMINEN VAATII ITSENSÄ HAASTAMISTA
Pitkäjänteisyys, säännöllisyys, treenauksen tavoitteet, terveelliset ruokailutottumukset, hyvä kehontuntemus, riittävä lepo ja uni mahdollistavat kehittymisen.
Kova treenaaminen vaatii, että poistuu omalta mukavuusalueelta ja heittäytyy keskittyneesti raskaaseen fysiikkaharjoitteluun. Oikeat nostotekniikat on oltava hyvin hallussa ja ne mahdollistavat fysiikan käytön tehokkaasti parhaalla tavalla.
PALJON PUHETTA TREENAAMISESTA, ENEMMÄN TEKOJA
Jos jossain, niin nykyisessä salitreenibuumissa vallitsee paljon uusia trendejä, puheita ja mielipiteitä siitä, mikä on tehokasta treeniä ja miten kannattaa treenata. Yhtä paljon tuntuu olevan trendejä myös, miten, milloin ja mitä kannattaa syödä. Välillä tuntuu, että kiinnostuksemme ja ajatuksemme pyörivät liikaa treenin ja ravinnon ympärillä – arjessa on paljon muutakin säädettävää.
Uusi vuosi on alkanut ja on aika siirtyä actionin pariin. Monet uudet Beast Strong -pedot ovatkin jo aloittaneet säännöllisen kilpailemisen itseään vastaan. Peto on laumaeläin, joka treenaa säännöllisesti muiden petojen kanssa kunnioittaen treeniluolan sääntöjä. Pedon sisäinen liekki on liehahtanut. Halu kehittyä on tärkein motiivi ja sen eteen on tehtävä duunia!
Ammenna oma sisäinen motivaatiosi. Vedä treenikamat päälle, lenkkarit jalkaan ja lähde pihalle.
Ulos lähdettyäsi älä anna aivojesi päättää äläkä analysoi liikaa, lähdetkö salille, hiihto- vai juoksulenkille, vaan go with the flow! Ota itsestäsi ote, selätä aivosi ja ylitä itsesi - sanoista tekoihin!
Matkallasi pois mukavuusalueeltasi löydät sisäisen petosi - se juurtuu Beast Strong -perheeseen ja säännölliseen treenaamiseen muiden petojen parissa. Laumassa ja luolassa teot voittavat aivot ja ylianalysoinnin.
Meistä Beast Strong -ohjaajista tuntuu hyvältä nähdä petojen tulevan treeniluolaan iloisena ja tehden töitä sillä mielellä, että haluaa kehittyä  ja ymmärtää että pedoksi tulemisen prosessi on pitkäjänteistä puuhaa.
keskiviikkona, marraskuuta 05, 2014
Posted by Mikko on 15.17 with No comments
Suomalaisiin lisää liikettä - juuri sitä Suomi tarvitsee
Kansallinen liikuntafoorumi teki jotain järkevää 1.10.2014 Yleisradion studiotalolla laatiessaan yleisen julkilauselman, jonka tavoitteeksi kirjattiin:
"Liikkeen lisääminen tulee olemaan tulevan hallitusohjelman kärkitavoite."
Liikkumattomuus uhkaa kansakunnan elinvoimaa ja alentaa Suomen kilpailukykyä. Suomen liikkumattomuuden hinta on lähes 1 - 2 miljardia euroa terveydenhuollon vuotuisista kokonaiskustannuksista. Jos kehitys jatkuu samansuuntaisena, niin liikkumattomuudesta aiheutuvat kustannukset tulevat kohoamaan entisestään. Tämän kansallisen foorumin järjestivät yhteistyössä Opetus- ja kulttuuriministeriö, Valtion Liikuntaneuvosto, Valtionneuvoston Kanslia, Yleisradio oy, Valo ja Suomen Olympiakomitea.
Tapahtumaan osallistui lähes 300 kansallista vaikuttajaa.
ISTUVAT SUOMALAISET SOHVAPERUNAT HAASTAVAT ITSENSÄ LISÄÄMÄÄN ENEMMÄN LIIKETTÄ ARKEEN
Tutkimusten mukaan aikuiset suomalaiset viettävät keskimäärin 76 % valveillaoloajastaan paikallaan maaten, istuen tai seisten. Kevyeen aktiivisuuteen kuluu vajaat 20 % valveillaoloajasta, reippaaseen aktiivisuuteen 4 % ja rasittavaan alle 1 %.
Yleensä ihmisillä on taipumus yliarvioida omaa aktiivisuuttaan ja aliarvioida passiiviseen toimintaan käytettyä aikaa. Passiiviseen toimintaan käytetyn realistinen hahmottaminen ja liikkeen lisääminen arkeen näyttää olevan suomalaisten seuraava liikuntahaaste.
Ihminen tarvitsee unen ja ravinnon lisäksi fyysistä kuormitusta pysyäkseen terveenä ja hyvinvoivana. LähiTapiola Sport Centerin osaavat ohjaavat uskovat, että tulevina vuosina kirkkonummelaiset päättäjät haluavat olla mukana haastamassa KUNTALAISET KUNTOON - LIIKETTÄ LISÄÄ -projekteissa.
LT Sport Center Facebookissa
Copyright © BEAST STRONG | Designed by Sora Templates & Blogger Templates